[{"text_idx": "#000005", "text": "Mae gan y Brifysgol lond gwlad o wahanol raglenni y gall myfyrwyr ymgeisio am le arnynt ar bob lefel astudio ac ym mhob Coleg. Gyda\u2019i gilydd, y rhaglenni hyn yw portffolio rhaglenni\u2019r Brifysgol. Mae\u2019r portffolio hwn yn cael ei adolygu\u2019n barhaus er mwyn sicrhau bod y Brifysgol yn gallu cynyddu lefelau recriwtio i\u2019r eithaf a rheoli ei chynnig i fyfyrwyr yn effeithiol, gan fynd i\u2019r afael a\u0302 newidiadau o ran y galw yn y farchnad."}, {"text_idx": "#000006", "text": "Bob blwyddyn mae\u2019r Brifysgol yn crynhoi data recriwtio allweddol gan yr Awdurdod Safonau Addysg Uwch ac o ffynonellau eraill sy\u2019n ei galluogi i ddadansoddi marchnadoedd byd-eang a thueddiadau recriwtio cenedlaethol dros amser ar draws pob maes pwnc. Trwy driongli\u2019r data hwn a\u0302 gwybodaeth gan asiantau rhyngwladol, cyrff proffesiynol ac asiantaethau allanol eraill (gan gynnwys Llywodraeth Cymru) a gweithio gydag arbenigwyr mewn Colegau, mae\u2019r Brifysgol yn datblygu rhestr o feysydd pwnc neu raglenni i\u2019w datblygu mewn modd wedi\u2019i dargedu. Caiff y rhestr hon ei chytuno gyda Cholegau trwy Gynllunio Busnes a\u2019i chyflwyno i\u2019r Bwrdd Rheoli Rhaglenni i\u2019w hadolygu a\u2019i chymeradwyo, gan greu Cynllun Datblygu Portffolio Strategol y Brifysgol."}, {"text_idx": "#000007", "text": "Yn y ffordd hon, mae\u2019r Brifysgol yn amcanu at ganolbwyntio adnoddau ar raglenni sydd fwyaf tebygol o wella cyfraddau recriwtio a/neu uchelgeisiau strategol a lleihau nifer y rhaglenni nad ydynt yn recriwtio\u2019n dda."}, {"text_idx": "#000011", "text": "Mae\u2019n amlwg na all y Brifysgol fforddio gwastraffu adnoddau ar ddatblygu rhaglenni nad ydynt yn recriwtio\u2019n gryf, ac felly mae adolygiad hyfywedd llawn o\u2019r holl gynigion newydd wedi cael ei gyflwyno i liflinio ac alinio datblygiad a\u0302 nodau strategol y Brifysgol."}, {"text_idx": "#000012", "text": "Bob blwyddyn, mae\u2019r Uned Ystadegau a\u2019r ti\u0302m Recriwtio Myfyrwyr yn llunio adroddiadau sy\u2019n seiliedig ar ddata cenedlaethol yr Awdurdod Safonau Addysg Uwch sydd ar gael i Golegau ac a adolygir yn ganolog ar ran y Bwrdd Rheoli Rhaglenni. Cyflwynir adroddiad penodol i bob Coleg i helpu i oleuo datblygiad a chynllunio busnes, sy\u2019n darparu tueddiadau recriwtio mewn meysydd pwnc perthnasol yn genedlaethol, ar gyfer myfyrwyr cartref a rhyngwladol. Mae\u2019r adroddiad hefyd yn darparu data cymharol ar gyfer Abertawe, i alluogi Colegau i benderfynu a oes cyfle i wella cyfraddau recriwtio ar gyfer rhaglenni presennol."}, {"text_idx": "#000013", "text": "Mae\u2019r Brifysgol yn ymrwymedig i gyflawni twf cyflymach gyflymach yn niferoedd y myfyrwyr i 25,000 erbyn 2025, ac ar o\u0302l cynyddu i\u2019r eithaf y cyfraddau recriwtio i lawer o\u2019i rhaglenni presennol, mae wrthi\u2019n archwilio cyfleoedd i ddatblygu meysydd pwnc, rhaglenni a dulliau darparu newydd a fydd yn cynyddu ac yn cynnal cyfradd y twf ar y cyfan. Ar hyn o bryd, mae\u2019r Brifysgol yn archwilio\u2019r potensial ar gyfer ehangu i faes dysgu ar-lein a dysgu o bell, ar y cyd a\u0302 darpariaeth dramor trwy bartneriaethau addysg trawswladol."}]